ai4bharat/Pralekha huggingface dataset:
শিল্পওবাণিজ্যমন্ত্রক
অতি ক্ষুদ্র, ক্ষুদ্র ও মাঝারি শিল্পোদ্যোগ সংস্থার রপ্তানীর সম্ভাবনার বিকাশ নিয়ে এপিএডিএ , এনএসআইসির সঙ্গে সমঝোতা পত্র স্বাক্ষর
নতুনদিল্লি, ১৮ই ফেব্রুয়ারি, ২০২১
যে সব অতি ক্ষুদ্র ক্ষুদ্র ও মাঝারি শিল্প উদ্যোগ সংস্থাগুলি কৃষি এবং খাদ্য প্রক্রিয়াকরণ শিল্পের সঙ্গে জড়িত, তাদের সম্ভাবনাকে আরও বাড়াতে ন্যাশনাল স্মল ইন্ডাস্ট্রিজ কর্পোরেশন লিমিটেড , কৃষি ও খাদ্য প্রক্রিয়াকরণ পণ্য রপ্তানি উন্নয়ন কর্তৃপক্ষের সঙ্গে একটি সমঝোতাপত্র স্বাক্ষর করেছে। এই সমঝোতা পত্র অনুসারে এপিএডিএ-এর নিবন্ধীকৃত সংস্থাগুলি এনএসআইসি-র সমস্ত প্রকল্পে সহায়তা পাবে । শিল্পোদ্যোগী সংস্থাগুলির স্থিতিশীল বিকাশের জন্য প্রযুক্তি,দক্ষতা, গুণমান এবং বাজারজাতকরণে সংশ্লিষ্ট সংস্থাগুলি যে সমস্ত সমস্যার সম্মুখীন হন সে কাজে তাঁদের সহায়তা করা হবে।
এপিএডিএ বাণিজ্যমন্ত্রীর অধীনস্থ একটি সংস্থা। অন্যদিকে এন এস আই সি অতি ক্ষুদ্র ক্ষুদ্র ও মাঝারি শিল্প উদ্যোগ মন্ত্রকের অধীনস্থ আরেকটি সংস্থা। এন এস আই সি বিভিন্ন অতি ক্ষুদ্র ক্ষুদ্র ও মাঝারি শিল্প উদ্যোগ ক্লাস্টারের জন্য পরিবেশবান্ধব ও স্থিতিশীল প্রযুক্তির ব্যবহার বাড়াতে সহায়তা করে থাকে। সমঝোতা পত্র অনুসারে এপিএডিএ এবং এন এস আই সি এইসব সংস্থাগুলিকে আন্তর্জাতিক স্তরে বিভিন্ন মেলায় অংশ গ্রহণে সাহায্য করবে। এর ফলে আন্তর্জাতিক ক্ষেত্রে এই সমস্ত সংস্থাগুলির বিভিন্ন বাণিজ্যিক উদ্যোগের সুবিধা হবে। এই চুক্তি স্বাক্ষরের ফলে অতি ক্ষুদ্র ক্ষুদ্র ও মাঝারি শিল্প উদ্যোগ সংস্থাগুলি আন্তর্জাতিক মান বজায় রেখে তাদের সংস্থা পরিচালনা করতে পারবে।
এপিএডিএর পক্ষে সচিব শ্রী সুধাংশু এবং এন এস আই সির পক্ষে সংস্থার নির্দেশক শ্রী উদয় কুমার এই সমঝোতা পত্রটি স্বাক্ষর করেছেন । এর ফলে কৃষি এবং অনুসারী ক্ষেত্রের সঙ্গে সংশ্লিষ্ট সকলের সুবিধা হবে।
কেন্দ্রের ২০১৮ সালের কৃষি রপ্তানি নীতির সঙ্গে সাযুজ্য রেখে এপিএডিএ বিভিন্ন সংস্থা এবং প্রতিষ্ঠানের উন্নয়ন এবং দক্ষতা বৃদ্ধি করার জন্য নানা উদ্যোগ গ্রহণ করেছে এই নীতি প্রণয়নে এপিএডিএ মহারাষ্ট্র, উত্তরপ্রদেশ, কেরালা, নাগাল্যান্ড, তামিলনাডু, আসাম , পাঞ্জাব, কর্ণাটক, গুজরাট, রাজস্থান, অন্ধ্রপ্রদেশ, তেলেঙ্গানা, মনিপুর, সিকিম, উত্তরাখণ্ড এবং মধ্যপ্রদেশে সাহায্য করছে এর ফলে ঐ সমস্ত রাজ্যের কৃষি ও খাদ্য প্রক্রিয়াকরণ শিল্পের সঙ্গে যুক্ত বিভিন্ন সংস্থা উপকৃত হবে।
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন চন্ডীগড়, পাঞ্জাব, হরিয়ানা এবং হিমাচল প্রদেশের ১৩টি বিভিন্ন জায়গায় একাধিক রক্তদান শিবিরের উদ্বোধন করেছেন
নয়াদিল্লী, ২৭ এপ্রিল, ২০২১
কেন্দ্রীয় স্বাস্থ্য ও পরিবার কল্যাণ, বিজ্ঞান ও প্রযুক্তি এবং ভূবিজ্ঞান মন্ত্রী ডাঃ হর্ষ বর্ধন আজ চন্ডীগড়, পাঞ্জাব, হরিয়ানা এবং হিমাচল প্রদেশের ১৩টি বিভিন্ন জায়গায় একাধিক রক্তদান শিবিরের উদ্বোধন করেছেন। ওয়েবিনারের মাধ্যমে আয়োজিত এই উদ্বোধনী অনুষ্ঠানে উপস্থিত ছিলেন কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ ঠাকুর।
কোভিড মহামারী জনিত কারণে রক্তের চাহিদা পূরণের জন্য বিভিন্ন সংস্থা, এনজিও এবং ব্লাড ব্যাঙ্কের সহায়তায় কমপিটেন্ট ফাউন্ডেশনের উদ্যোগে এই রক্তদান শিবিরগুলির আয়োজন করা হয়েছে।
ওয়েবিনারের ভাষণে কেন্দ্রীয় স্বাস্থ্যমন্ত্রী কোভিড মহামারী জনিত কারণে রক্তের প্রয়োজনীয়তা পূরণের জন্য এই ধরণের রক্তদান শিবির আয়োজন করায় উচ্ছ্বসিত প্রশংসা ব্যক্ত করেন । তিনি বলেন, ব্যক্তিগতভাবে রক্তদানের ক্ষেত্রে রক্তদাতার যেমন অনেকগুলি সুবিধা রয়েছে তেমনই এই রক্তদান সমগ্র মানবতার পক্ষে পরম সহায়কও। মহৎ এই উদ্দেশ্যে আরও বেশি করে সাধারণ মানুষকে সামিল হওয়ার আহ্বান জানিয়ে ডাঃ হর্ষ বর্ধন মানবতার স্বার্থে প্রত্যেক ব্যক্তিকে নিজের জন্মদিনে বছরে অন্তত একবার করে রক্তদান করার জন্য অনুরোধ জানান। তিনি বলেন, রক্তদান হল পবিত্র স্থান পরিদর্শন করার চেয়েও অনেক বেশি পূণ্যের কাজ।
কেন্দ্রীয় মন্ত্রী বলেন, প্রধানমন্ত্রী শ্রী নরেন্দ্র মোদী চলতি বছরের জানুয়ারি মাসে বিশ্বের বৃহত্তম টিকাদান অভিযানের শুরু করেছিলেন। আগামী পয়লা মে থেকে দেশের যুবদেরও এই টিকাদান কর্মসূচিতে অন্তর্ভুক্ত করা হচ্ছে। তিনি আরও জানান, গত বছরের তুলনায় চলতি বছরে দেশ এই মহামারীকে পরাস্ত করতে আরও অভিজ্ঞতার সঙ্গে মানসিক ও শারীরিকভাবে প্রস্তুত রয়েছে। কোভিড বিধি, নির্দেশিকা এবং এসওপি মেনে এই রক্তদান শিবিরগুলি আয়োজন করার জন্য প্রশংসাও জানান। তিনি বলেন, যে যুবকরা টিকা নেওয়ার আগে এই রক্তদান অভিযানে সামিল হয়েছেন তা অভাবনীয়। কারণ টিকা নেওয়ার পরে দু-মাস রক্তদান না করার পরামর্শ দেওয়া হয়েছে।
কমপিটেন্ট ফাউন্ডেশনের সভাপতি শ্রী সঞ্জয় ট্যান্ডন জানিয়েছেন এই বছরই ফাউন্ডেশন চন্ডীগড়ের বাইরে ১৩টি পৃথক স্থানে রক্তদান শিবির আয়োজনের সিদ্ধান্ত নিয়েছে। কোভিড মহামারী পরিস্থিতিতে রক্তের প্রয়োজনীয়তা পূরণের প্রেক্ষিতে এই উদ্যোগ নেওয়া হয়েছে বলে তিনি জানান।
SC/SS/NS
(Visitor Counter : 80
প্রধানমন্ত্রীরদপ্তর
উত্তর প্রদেশের চান্দৌসির হিমঘরে দুর্ঘটনায় জীবনহানিতে শোক প্রকাশ প্রধানমন্ত্রীর
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী উত্তর প্রদেশের চান্দৌসির হিমঘরে দুর্ঘটনায় জীবনহানিতে গভীর শোক প্রকাশ করেছেন।
প্রধানমন্ত্রীর দপ্তর থেকে এক ট্যুইটে বলা হয়েছে, “উত্তর প্রদেশের চান্দৌসি হিমঘরের দুর্ঘটনা মর্মান্তিক। মৃতদের শোকসন্তপ্ত পরিবার-পরিজনকে জানাই আমার সমবেদনা। রাজ্য সরকারের নজরদারিতে স্থানীয় প্রশাসন ত্রাণ ও উদ্ধার কাজের জন্য সবরকম চেষ্টা চালাচ্ছে। আমি আহতদের দ্রুত আরোগ্য কামনা করি: প্রধানমন্ত্রী”।
PG/PM/SB
(
স্বাস্থ্যওপরিবারকল্যাণমন্ত্রক
প্রতি ১০ লক্ষে মৃত্যু এবং আক্রান্তের সর্বনিম্ন সংখ্যা এবং সর্বাধিক সংখ্যায় নমুনা পরীক্ষার দিক থেকে ভারত তালিকায় অগ্রণী দেশগুলির মধ্যে রয়েছে; সুস্পষ্টভাবে আক্রান্তের সংখ্যা লাগাতার নিম্নমুখী; গত ২৪ ঘন্টায় ৫৫ হাজার ৩৪২ জন নতুন করে আক্রান্ত হয়েছেন
নয়াদিল্লি, ১৩ অক্টোবর, ২০২০
কেন্দ্রীয় সরকারের পাশাপাশি, রাজ্য ও কেন্দ্রশাসিত অঞ্চলগুলির নির্দিষ্ট রণকৌশল কার্যকর প্রয়াস গ্রহণের ফলে প্রতি ১০ লক্ষ জনসংখ্যায় আক্রান্তের সংখ্যা ও মৃত্যু হার ভারতে তুলনামূলক কম থাকায় বিশ্বের অগ্রণী দেশগুলির তালিকায় ভারত জায়গা করে নিয়েছে।
বিশ্বে যেখানে প্রতি ১০ লক্ষ জনসংখ্যায় আক্রান্তের সংখ্যা ৪ হাজার ৭৯৪, সেখানে ভারতে এই সংখ্যা ৫ হাজার ১৯৯। এমনকি, ব্রিটেন, রাশিয়া, দক্ষিণ আফ্রিকা, মার্কিন যুক্তরাষ্ট্র এবং ব্রাজিলে প্রতি ১০ লক্ষ জনসংখ্যায় আক্রান্তের হার ভারতের তুলনায় বেশি। অন্যদিকে, বিশ্বে প্রতি ১০ লক্ষ জনসংখ্যায় গড় মৃত্যুর সংখ্যা যেখানে ১৩৮, ভারতে এই সংখ্যা কেবল ৭৯।
মোট নমুনা পরীক্ষার সংখ্যার নিরিখে ভারত বিশ্বের অগ্রণী দেশগুলির মধ্যে রয়েছে। দেশে গত ২৪ ঘন্টায় ১০ লক্ষ ৭৩ হাজারেরও বেশি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা ৮ কোটি ৮৯ লক্ষ ৪৫ হাজার ছাড়িয়েছে। উচ্চ হারে লাগাতার নমুনা পরীক্ষার সংখ্যায় ঊর্ধ্বগতি অব্যাহত থাকায় আক্রান্তদের আগাম চিহ্নিতকরণ ও তাঁদের সময় মতো চিকিৎসা পরিষেবা দেওয়া সম্ভব হয়েছে। এর ফলে, সুস্থতার হার যেমন বেড়েছে, তেমনই মৃত্যু হারও নিম্নমুখী।
মার্কিন যুক্তরাষ্ট্র, ব্রিটেন, রাশিয়া, ফ্রান্স প্রভৃতি উচ্চ আয়বিশিষ্ট দেশগুলির সঙ্গে ভারতের তুলনা করা সমীচীন হবে না। আদতে এই দেশগুলির জনসংখ্যা ও অন্যান্য ক্ষেত্রে অগ্রগতি সমান্তরাল নয়। এমনকি, প্রতি ১০ লক্ষ জনসংখ্যা পিছু চিকিৎসক ও নার্সদের সংখ্যা, স্বাস্থ্য ক্ষেত্রে জিডিপি-র ব্যয় প্রভৃতির দিক থেকেও উচ্চ আয়ের দেশগুলির সঙ্গে ভারতের তুলনা করা ন্যায়সঙ্গত হবে না। বৃহত্তর প্রেক্ষাপটে দেখতে গেলে কোভিড-১৯ মোকাবিলায় ভারতের সুনির্দিষ্ট রণকৌশল এবং বিগত মাসগুলিতে জনস্বাস্থ্য ক্ষেত্রে একাধিক কার্যকর উদ্যোগ গ্রহণের ফলে উৎসাহ-ব্যঞ্জক পরিণাম পাওয়া গেছে।
ভারতে নতুন করে আক্রান্তের সংখ্যা নিরন্তর কমছে। গত ২৪ ঘন্টায় নতুন করে আক্রান্ত হয়েছেন ৫৫ হাজার ৩৪২ জন। এমনকি, গত ৫ সপ্তাহে দৈনিক-ভিত্তিতে নতুন করে আক্রান্তের সংখ্যা ক্রমশ কমছে। সেপ্টেম্বরের দ্বিতীয় সপ্তাহে দৈনিক-ভিত্তিতে নতুন করে আক্রান্তের সংখ্যা ৯২ হাজার ৮৩০ থেকে অক্টোবরের দ্বিতীয় সপ্তাহে কমে হয়েছে ৭০ হাজার ১১৪।
ভারতে সুস্পষ্টভাবে করোনায় আক্রান্তের সংখ্যা লাগাতার হ্রাস পাচ্ছে। বর্তমানে দেশে মোট আক্রান্তের মধ্যে কেবল ১১.৬৯ শতাংশই সুস্পষ্টভাবে করোনায় আক্রান্ত। দেশে করোনায় আক্রান্তের সংখ্যা ৮ লক্ষ ৩৮ হাজার ৭২৯। আক্রান্তের এই সংখ্যা লাগাতার ৫ দিন ৯ লক্ষের নীচে রয়েছে।
নতুন করে আক্রান্তদের ৭৬ শতাংশই ১০টি রাজ্য ও কেন্দ্রশাসিত অঞ্চল থেকে। গত ২৪ ঘন্টায় ৭৭ হাজার ৭৬০ জন সুস্থ হয়েছেন। এর ফলে, সুস্থতার সংখ্যা বেড়ে হয়েছে ৬২ লক্ষ ২৭ হাজার ২৯৫। একইভাবে, জাতীয় স্তরে সুস্থতার হার বেড়ে হয়েছে ৮৬.৭৮ শতাংশ। সদ্য আরোগ্য লাভের সংখ্যার ৭৮ শতাংশই ১০টি রাজ্য ও কেন্দ্রশাসিত অঞ্চল থেকে। সর্বাধিক ১৫ হাজারেরও বেশি আরোগ্য লাভ করেছেন মহারাষ্ট্র থেকে।
কোভিড-১৯ জনিত কারণে মৃত্যু হার গত ১০ দিন ধরে ১ হাজারেরও নীচে নেমে এসেছে। দেশে গত ২৪ ঘন্টায় ৭০৬ জনের করোনায় মৃত্যু হয়েছে। এর মধ্যে ৭৯ শতাংশের মৃত্যুর খবর মিলেছে ১০টি রাজ্য ও কেন্দ্রশাসিত অঞ্চল থেকে।
CG/BD/SB
(
অসামরিকবিমানপরিবহণমন্ত্রক
রাজ্যগুলিতে বিমান পরিষেবা পরিকাঠামোর সুদৃঢ়করণ
কেন্দ্রীয় অসামরিক বিমান পরিবহণ মন্ত্রী তেলেঙ্গানা ও মেঘালয়ের মুখ্যমন্ত্রীদের চিঠি দিয়েছেন
নতুন দিল্লি, ২ সেপ্টেম্বর, ২০২১
কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদ্য মাধবরাও সিন্ধিয়া তেলেঙ্গানা ও মেঘালয়ের মুখ্যমন্ত্রীদের চিঠি লিখে এই দুই রাজ্যে বিমান পরিবহণ পরিকাঠামো আরও সুদৃঢ় করতে ব্যক্তিগত ভাবে উদ্যোগী হওয়ার জন্য অনুরোধ জানিয়েছেন।
তেলেঙ্গানার মুখ্যমন্ত্রী শ্রী কে চন্দ্রশেখর রাও-কে লেখা চিঠিতে শ্রী সিন্ধিয়া হায়দ্রাবাদ আন্তর্জাতিক বিমানবন্দরের জন্য ছাড় সংক্রান্ত চুক্তির মেয়াদ বাড়ানোর বিষয়ে দৃষ্টি আকর্ষণ করেছেন। চিঠিতে শ্রী সিন্ধিয়া বলেছেন, ২০০৪-এর ২০ ডিসেম্বর কেন্দ্রীয় অসামরিক বিমান পরিবহণ মন্ত্রক এবং হায়দ্রাবাদ আন্তর্জাতিক বিমানবন্দর লিমিটেডের মধ্যে বিমানবন্দর ব্যবহারের প্রেক্ষিতে ছাড় চুক্তি স্বাক্ষরিত হয়েছিল। এই চুক্তি অনুযায়ী বিমানবন্দরের উন্নয়ন, পুনর্নির্মাণ, পরিচালনা এবং রক্ষণাবেক্ষণের বিষয়টি নিয়ে উভয় পক্ষই সম্মত হয়। চিঠিতে শ্রী সিন্ধিয়া চুক্তি অনুযায়ী ২০৩৮-এর ২৩ মার্চ পর্যন্ত ছাড় সুবিধার কথা উল্লেখ করে আরও ৩০ বছর অর্থাৎ ২০৬৮ সালের ২৩ মার্চ পর্যন্ত এই সুবিধা বাড়ানোর অনুরোধ জানিয়েছেন। হায়দ্রাবাদ আন্তর্জাতিক বিমানবন্দর ব্যবহারের ছাড় সুবিধার মেয়াদ সম্প্রসারণের অনুরোধ জানানো হয়েছে ওই চিঠিতে।
শ্রী সিন্ধিয়া তেলেঙ্গানার মুখ্যমন্ত্রীকে লেখা চিঠিতে আঞ্চলিক উড়ান যোগাযোগ কর্মসূচির আওতায় ওয়ারঙ্গল বিমানবন্দরকে অন্তর্ভুক্ত করার বিষয়টি খতিয়ে দেখার অনুরোধ জানিয়েছেন। শ্রী সিন্ধিয়া বলেন, হায়দ্রাবাদ বিমানবন্দর থেকে ওয়ারঙ্গল বিমানবন্দরের মধ্যে আকাশপথে দূরত্ব ১৫০ কিলোমিটার। তাই এই বিমানবন্দরটির মানোন্নয়নের বিষয়টি বিবেচনা করা যেতে পারে।
একই ভাবে শ্রী সিন্ধিয়া মেঘালয়ের মুখ্যমন্ত্রী শ্রী কর্ণড কে সাংমাকে লেখা চিঠিতে রাজ্যের তারু বিমানবন্দর চালু করার কাজ দ্রুত শেষ করার জন্য ব্যক্তিগত ভাবে উদ্যোগী হওয়ার অনুরোধ জানিয়েছেন। চিঠিতে শ্রী সিন্ধিয়া বলেছেন, কেন্দ্রীয় অসামরিক বিমান পরিবহণ মন্ত্রক দেশে যে সমস্ত বিমানবন্দর থেকে বর্তমানে পরিষেবা নেই, সেগুলির মানোন্নয়ন ঘটিয়ে পরিষেবা পুনরায় চালু করতে উড়ান কর্মসূচি গ্রহণ করেছে। এই কর্মসূচিতে আঞ্চলিক পর্যায়ে বিমান যোগাযোগ পরিষেবার প্রসার ঘটানোর ওপর জোর দেওয়া হচ্ছে। তিনি আরও জানান, শিলং থেকে তারু বিমানবন্দর রুটে হেলিকপ্টার পরিষেবা শুরু করার দরপত্র আহ্বান করা হয়েছে। এমনকি, গুয়াহাটি বিমানবন্দর থেকে তারু বিমানবন্দর পর্যন্ত হেলিকপ্টার পরিষেবা চালু করার পরিকল্পনা করা হয়েছে। খুব শীঘ্রই সমগ্র বিষয়টি চূড়ান্ত হয়ে যাবে বলে শ্রী সিন্ধিয়া চিঠিতে উল্লেখ করেছেন। তিনি ওই চিঠিতে আরও কয়েকটি বিষয়ে শ্রী সাংমার দৃষ্টি আকর্ষণ করেছেন। এরমধ্যে রয়েছে, ভারতীয় বিমানবন্দর কর্তৃপক্ষকে তারু বিমানবন্দর অধিগ্রহণে ২০১৩-তে রাজ্য সরকারের সঙ্গে স্বাক্ষরিত খসড় সমঝোতাপত্র, ছোট বিমানবন্দরগুলি থেকে এটিআর-৭২ শ্রেণীর বিমান পরিষেবা শুরু করা, তারু বিমানবন্দরে মানোন্নয়নে ১৮৩ কোটি টাকার বেশি খরচের পরিকল্পনা প্রভৃতি। এছাড়াও এই বিমানবন্দর সম্প্রসারণে অতিরিক্ত ১১৫ একর জমি অধিগ্রহণের বিষয়টিও চিঠিতে উল্লেখ করা হয়েছে।
CG/BD/AS/
(Visitor Counter : 148
অর্থমন্ত্রক
এটিএমগুলিতে নগদ অর্থ জমা করার ক্ষেত্রে সংশ্লিষ্ট সংস্থাগুলির জন্য রিজার্ভ ব্যাঙ্কের নীতি-নির্দেশিকা
নয়াদিল্লি, ১৯ ডিসেম্বর, ২০১৮
ভারতীয় রিজার্ভ ব্যাঙ্ক এটিএমগুলিতে নগদ অর্থ জমা করার ক্ষেত্রে সংশ্লিষ্ট পরিষেবা প্রদানকারী সংস্থাগুলির নগদ অর্থ পরিচালনা সংক্রান্ত কাজকর্ম সুচারুরূপে সম্পাদন করার জন্য ব্যাঙ্কগুলির জন্য কিছু নীতি-নির্দেশিকা জারি করে। গত ৬ এপ্রিল ঐ নীতি-নির্দেশিকা জারি করা হয়। এই নির্দেশিকায় বলা হয়েছে, পরিষেবা প্রদানকারী সংস্থাগুলির কাছে ন্যূনতম ১০০ কোটি টাকা থাকতে হবে। সংস্থাগুলির কাছে কমপক্ষে নিজস্ব বা ভাড়ায় নেওয়া ৩০০টি বিশেষভাবে নির্মিত নগদ অর্থ বহনকারী গাড়ি রাখা বাধ্যতামূলক। এ ধরণের গাড়িগুলিতে নিরাপত্তার স্বার্থে জিপিএস উপযোগী ব্যবস্থা থাকতে হবে। গাড়ির চালকের পাশে দু’জন সশস্ত্র নিরাপত্তা কর্মীর বসার আসন সহ আরও দুই ব্যক্তির বসার ব্যবস্থা থাকতে হবে। এটিএমগুলিতে অর্থ জমা করার কাজ কেবলমাত্র দক্ষ এবং প্রশিক্ষিত ব্যক্তিরাই করতে পারবেন। অর্থ বহনকারী গাড়িতে চালক সহ সমস্ত কর্মীর যথাযথ পরিচয়পত্র কর্তৃপক্ষের কাছে জমা রাখতে হবে। নগদ অর্থ পরিচালনার জন্য সুরক্ষিত ও নিরাপদ জায়গার বন্দোবস্ত রাখতে হবে এবং সেখানে যথাযথ অগ্নি নির্বাপন ব্যবস্থা থাকবে। এটিএমগুলি পৌঁছে দেওয়ার আগে নগদ অর্থ যে বিশেষ বাক্সে রাখা হবে তার নিরাপত্তার বন্দোবস্তও সংস্থাগুলিকে করতে হবে।
রাজ্যসভায় এক প্রশ্নের লিখিত জবাবে এই তথ্য দেন অর্থ প্রতিমন্ত্রী শ্রী শিবপ্রতাপ শুক্লা। তিনি আরও জানান যে ব্যাঙ্কগুলিকে এটিএমগুলির জন্য বিশেষ ধরণের লক বা তালা ব্যবহার করার জন্য পরামর্শ দেওয়া হয়েছে যাতে নগদ অর্থ জমা রাখার সময় সেগুলিকে প্রয়োজনের ভিত্তিতে বদলানো যায়। পর্যায়ক্রমে এ ধরণের তালার বন্দোবস্ত করতে ব্যাঙ্কগুলিকে বলা হয়েছে। উদ্দেশ্য, ২০২১-এর ৩১ মার্চের মধ্যে যাতে প্রতিটি ব্যাঙ্কের অন্তত এক-তৃতীয়াংশ এটিএম-এ এ ধরণের তালার বন্দোবস্ত করা যায়।
CG/BD/DM
(Visitor Counter : 94
প্রধানমন্ত্রীরদপ্তর
আগামী ১০ আগস্ট পানিপথে ২জি ইথানল প্ল্যান্ট জাতির উদ্দেশে উৎসর্গ করবেন প্রধানমন্ত্রী শ্রী নরেন্দ্র মোদী
নয়াদিল্লি, ৮ আগস্ট ২০২২
বিশ্ব জৈব জ্বালানি দিবস উপলক্ষে আগামী ১০ আগস্ট হরিয়ানার পানিপথে ২জি ইথানল প্ল্যান্টটি জাতির উদ্দেশে উৎসর্গ করবেন প্রধানমন্ত্রী শ্রী নরেন্দ্র মোদী। দেশে জৈব জ্বালানির উৎপাদন ও ব্যবহার বাড়াতে গত কয়েক বছর ধরে সরকার যে বিভিন্ন পদক্ষেপ গ্রহণ করেছে, এটি তারই এক অংশবিশেষ। দেশের জ্বালানি ক্ষেত্রকে সুলভ, সহজসাধ্য, দক্ষ ও নিরন্তর করে তুলতে প্রধানমন্ত্রী যে অনলস প্রচেষ্টা চালিয়ে যাচ্ছেন, এই ইথানল প্রকল্পের সূচনা তারই একটি গুরুত্বপূর্ণ সংযোজন।
এই ২জি ইথানল প্ল্যান্টটি গড়ে তুলতে ব্যয় হয়েছে ৯০০ কোটি টাকা। প্রকল্প গড়ে তোলার দায়িত্বে ছিল ইন্ডিয়ান অয়েল কর্পোরেশন লিমিটেড । অত্যাধুনিক দেশীয় প্রযুক্তি ব্যবহার করে এই প্রকল্পটির উৎপাদন হয়ে উঠবে ভারতের ‘বর্জ্য থেকে সম্পদ’-এ রূপান্তর প্রচেষ্টার এক গুরুত্বপূর্ণ মাইলফলক। বছরে ৩ কোটি লিটার ইথানল উৎপাদনে ব্যবহার করা হবে প্রায় ২ লক্ষ টন ধানের খড়। প্রকল্পটি থেকে তরল বর্জ্য নিষ্ক্রমণের কোনও আশঙ্কা থাকছে না। প্রকল্পে ধানের খড়ের সাহায্যে উৎপাদন বাস্তবায়িত হলে বছরে প্রায় ৩ লক্ষ টন কার্বন ডাই-অক্সাইডের সমপরিমাণ দূষিত গ্যাস নির্গমনের আশঙ্কা হ্রাস পাবে যা কিনা দেশের সড়কগুলি থেকে বছরে ৬৩ হাজারটি পুরনো গাড়ি তুলে নেওয়ার সমতুল্য।
(PG/SKD/DM
বিজ্ঞানওপ্রযুক্তিমন্ত্রক
সিএসআইআর-এর ৭৯তম প্রতিষ্ঠা দিবস উদযাপন মর্যাদাপূর্ণ ভাটনাগর পুরস্কার ঘোষিত
নয়াদিল্লি, ২৬ সেপ্টেম্বর, ২০২০
বিজ্ঞান ও শিল্প গবেষণা পরিষদ  এস এস ভাটনাগর সভাঘরে ৭৯তম প্রতিষ্ঠা দিবস উদযাপন করেছে। কেন্দ্রীয় বিজ্ঞান ও প্রযুক্তি, ভূ-বিজ্ঞান, স্বাস্থ্য ও পরিবারকল্যাণ মন্ত্রী ডঃ হর্ষ বর্ধন এই অনুষ্ঠানে পৌরোহিত্য করেছেন। তিনি এই সংস্থার সহ-সভাপতি। কোভিড-১৯ মহামারীর প্রেক্ষিতে এই অনুষ্ঠানে শারীরিক দূরত্ব বজায় রাখার জন্য খুব কম সংখ্যক মানুষকে আমন্ত্রণ জানানো হয়েছিল। সিএসআইআর-এর মহানির্দেশক ডঃ শেখর সি মান্ডে, এইচআরডিজি-র প্রধান শ্রী এ চক্রবর্তী এবং প্রতিটি সিএসআইআর গবেষণাগারের সদস্যরা অনলাইনের মাধ্যমে এই অনুষ্ঠানে যোগ দেন।
ডঃ বর্ধন বর্তমান কোভিড-১৯ মহামারীর ফলে উদ্ভূত সঙ্কটের মধ্যে সিএসআইআর-এর গবেষকদের কাজের প্রশংসা করেছেন। রোগ নির্ণয়, ওষুধ উদ্ভাবন এবং ভেন্টিলেটরের মধ্যে নতুন নতুন সুবিধা যুক্ত করার ক্ষেত্রে সিএসআইআর-এর ভূমিকার কথাও তিনি উল্লেখ করেছেন। মন্ত্রী সিএসআইআর-এর কোভিড-১৯ মহামারীর বিরুদ্ধে লড়াইয়ে একটি ডিজিটাল বই ও শর্ট ফিল্ম উদ্বোধন করেছেন।
এই অনুষ্ঠানে বিদ্যালয়ের ছাত্রছাত্রীদের জন্য ২০২০ সালের সিএসআইআর উদ্ভাবনী পুরস্কার, ২০২০ সালের সিএসআইআর যুব বিজ্ঞানী পুরস্কার, সিএসআইআর প্রযুক্তি পুরস্কার, ২০১৭, ২০১৮ এবং ২০১৯ সালের গ্রামোন্নয়নের জন্য বিজ্ঞান ও প্রযুক্তির উদ্ভাবনার ক্ষেত্রে সিএসআইআর পুরস্কার, সিএসআইআর হীরক জয়ন্তী প্রযুক্তি পুরস্কার এবং ২০২০ সালের জি এন রামাচন্দ্রন গোল্ড মেডেল ফর এক্সেলেন্স ইন বায়োলজিক্যাল সায়েন্স অ্যান্ড টেকনলজি পুরস্কার ঘোষণা করা হয়েছে। শেষে, সংস্থার মহানির্দেশক এ বছরের মর্যাদাপূর্ণ শান্তিস্বরূপ ভাটনাগর পুরস্কার প্রাপকদের নাম ঘোষণা করেছেন। এ বছর বায়োলজিক্যাল সায়েন্সে ডঃ শুভদীপ চট্টোপাধ্যায় এবং ডঃ বৎসলা তিরুমালাই, রসায়ন বিজ্ঞানে ডঃ জ্যোর্তিময়ী দাস এবং ডঃ সুবি জেকব জর্জ, পৃথিবী, পরিবেশ, মহাসমুদ্র ও ব্রহ্মাণ্ড বিজ্ঞানে ডঃ অভিজিৎ মুখোপাধ্যায় এবং ডঃ সুর্যেন্দু দত্ত, ইঞ্জিনিয়ারিং সায়েন্সেস-এ ডঃ অমল অরবিন্দ রাও কুলকার্নি এবং ডঃ কিংশুক দাশগুপ্ত, গণিতে ডঃ রজতশুভ্র হাজরা এবং ডঃ ইউ কে আনন্দবর্ধনন, চিকিৎসা-বিজ্ঞানে ডঃ বুশরা আতিক এবং ডঃ ঋতেশ আগরওয়াল ও ফিজিকাল সায়েন্সে ডঃ রাজেশ গণপতি এবং ডঃ সুরজিৎ ধারা নির্বাচিত হয়েছেন।
ডঃ হর্ষ বর্ধন জানিয়েছেন, এই মহামারী অভূতপূর্ব কিছু সমস্যা তৈরি করেছে। সিএসআইআর এই সমস্যাগুলি থেকে উত্তরণের চ্যালেঞ্জ সফলভাবে গ্রহণ করেছে। ওষুধ, টিকা, পরীক্ষানিরীক্ষা, জিনের বিন্যাস, পিপিই, হাসপাতালে চিকিৎসার সহযোগী যন্ত্র, মাস্ক, স্যানিটাইজার সহ বিভিন্ন ক্ষেত্রে সিএসআইআর দ্রুত বিভিন্ন সমাধান খুঁজে পেয়েছে। সিএসআইআর-এর গবেষণাগারগুলিতে দু'হাজারের বেশি জিন বিন্যাস করা সম্ভব হয়েছে। কৃষকরা যাতে তাঁদের উৎপাদিত ফসল মধ্যস্বত্ত্বভোগীদের ছাড়াই বিক্রি করতে পারেন, সিএসআইআর তার জন্য কিষাণ সভা অ্যাপ তৈরি করেছে। এছাড়াও এই সংস্থা আরোগ্য পথ অ্যাপ নামে আরও একটি অ্যাপের উদ্ভাবন করেছে।
ডঃ মান্ডে তাঁর ভাষণে জানান, এ বছর মার্চ মাসে সিএসআইআর ভবিষ্যতের বিভিন্ন চাহিদার কথা বিবেচনা করে দীর্ঘমেয়াদি কৌশল তৈরি করেছিল। তার ওপর ভিত্তি করে সংক্রমণের নজরদারি, ওষুধ, হাসপাতালে সহায়ক যন্ত্র, ব্যক্তিগত সুরক্ষা সরঞ্জাম এবং লজিস্টিক্স সরবরাহের শৃঙ্খলে বিভিন্ন উদ্ভাবনীমূলক কাজ করা হয়েছে।
CG/CB/DM
(Visitor Counter : 124
বিজ্ঞানওপ্রযুক্তিমন্ত্রক
জৈব প্রযুক্তি বিভাগ জাতীয় বায়োফার্মা মিশন তৈরির উদ্যোগ নিয়েছে যাতে "শিল্প ও শিক্ষার সমন্বয়ে বায়ো ফার্মাসিটিক্যালসের প্রাথমিক পর্যায়ে বিকাশ, গবেষণা এবং উদ্ভাবনের ক্ষেত্র প্রসারিত হবে"
নতুন দিল্লি, ২৩ মার্চ, ২০২১
ভারতে জৈবপ্রযুক্তি উদ্যোগকে আরও প্রসারিত ও শক্তিশালী করার লক্ষ্যে জৈব প্রযুক্তি বিভাগ জাতীয় জৈবপ্রযুক্তি মিশন তৈরি করেছে।
যেখানে শিল্প ও শিক্ষার সমন্বয়ে বায়ো ফার্মাসিটিক্যালসের প্রাথমিক পর্যায়ে বিকাশ, গবেষণা এবং উদ্ভাবনের ক্ষেত্র প্রসারিত করা হবে।
মিশনের অনুমোদিত বিষয় গুলির মধ্যে রয়েছে-
পণ্যের বিকাশ ও জনস্বাস্থ্যের সাথে অপ্রাসঙ্গিক।
পরিকাঠামোগত সুবিধা জোরদার করা।
ব্যবসায়িক পরিকল্পনার বিকাশ এবং বিপণনের ব্যবস্থা।
সরকারি এবং বেসরকারি ক্ষেত্রে প্রযুক্তির হস্তান্তর।
এই মিশনটি প্যান ইন্ডিয়া পদ্ধতিতে কার্যকর করা হচ্ছে।
আজ রাজ্যসভায় কেন্দ্রীয় বিজ্ঞান ও প্রযুক্তি, ভূবিজ্ঞান এবং স্বাস্থ্য ও পরিবার কল্যাণ মন্ত্রী ডাক্তার হর্ষবর্ধন এই তথ্য জানিয়েছেন।
ভারতের প্রতিযোগিতা কমিশন
সিসিআই বাধ্যতামূলক রূপান্তরযোগ্য পছন্দসই শেয়ার সংগ্রহের মাধ্যমে স্প্রিং ক্যান্টার ইনভেস্টমেন্ট লিমিটেড  কর্তৃক রিভিগো সার্ভিসেস প্রাইভেট লিমিটেড  অধিগ্রহণের প্রস্তাব অনুমোদন করেছে
নয়াদিল্লি, ০১ ডিসেম্বর, ২০২০
ভারতের প্রতিযোগিতা কমিশন সিসিআই প্রতিযোগিতা আইন, ২০০২ – এর ৩১  ধারার আওতায় বাধ্যতামূলক রূপান্তরযোগ্য পছন্দসই শেয়ার সংগ্রহের মাধ্যমে স্প্রিং ক্যান্টার ইনভেস্টমেন্ট লিমিটেড  কর্তৃক রিভিগো সার্ভিসেস প্রাইভেট লিমিটেড  অধিগ্রহণের প্রস্তাব অনুমোদন করেছে। এসসিআইএল সংস্থা মরিশাসের আইন মান্যতাকারী একটি বিনিয়োগকারী সংস্থা এবং এই সংস্থার ভারতে বাস্তবিক কোনও উপস্থিতি নেই। সংস্থার শেয়ার হোল্ডাররা কয়েকটি সুনির্দিষ্ট বেসরকারি ইক্যুইটি তহবিল পরিচালনা করে থাকে। অবশ্য, এই তহবিল পরিচালনার প্রধান দায়িত্বে রয়েছে ওয়ারবুর্গ পিনকাস এলএলসি 
উল্লেখ করা যেতে পারে, ওয়ারবুর্গ মার্কিন যুক্তরাষ্ট্রের নিউইয়র্কে সদর দপ্তর-ভিত্তিক সদস্য-মালিকানাধীন একটি বেসরকারি ইক্যুইটি সংস্থা। এই সংস্থা সুনির্দিষ্ট কয়েকটি বেসরকারি ইক্যুইটি তহবিল পরিচালনা করে থাকে। বেসরকারি ইক্যুইটি তহবিলের মাধ্যমে মালিকানাধীন অন্য কয়েকটি সংস্থা বিভিন্ন ক্ষেত্রে তহবিলের সংস্থান করে থাকে। এর মধ্যে রয়েছে – বিদ্যুৎ, আর্থিক পরিষেবা, স্বাস্থ্য পরিষেবা, ফার্মাসিউটিক্যাল, জেনারেল ইন্স্যুরেন্স, শিল্প ও ব্যবসায়িক পরিষেবা, প্রযুক্তি, গণমাধ্যম এবং টেলিযোগাযোগ।
রিভিগো একটি প্রযুক্তি-ভিত্তিক লজিস্টিক বা পণ্য পরিবহণ সংস্থা। এই সংস্থা লরি শিল্পের সঙ্গে যুক্ত, যাদের কাজ হ’ল অভিনব পদ্ধতিতে বিশেষজ্ঞ লরি চালকদের মাধ্যমে দ্রুততার সঙ্গে দূরবর্তী এলাকায় সহজে ও কমসময়ে পৌঁছে যাওয়া। এছাড়াও, সংস্থাটি জাহাজ পরিবহণ ও ফিল্ড অপারেশন বা কাজকর্মের সঙ্গেও যুক্ত।
অধিগ্রহণ সম্পর্কিত সিসিআই – এর এ সংক্রান্ত নির্দেশ শীঘ্রই জারি করা হবে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৯২ কোটি ৯৭ লক্ষ ছাড়িয়েছে
১২-১৪ বছর বয়সীদের ৩ কোটি ৩৪ লক্ষেরও বেশি টিকার প্রথম ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১৫ হাজার ৮১৪
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৭১০
জাতীয় স্তরে আরোগ্যের হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৫২ শতাংশ
নয়াদিল্লি, ২৭ মে, ২০২২
ভারতে এ পর্যন্ত ১,৯২,৯৭,৭৪,৯৭৩টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ৩,৩৪,৬৮,৮১৪ জন নাবালক-নাবালিকা টিকার প্রথম ডোজ পেয়েছে। ১৮-৫৯ বছর বয়সীদের মধ্যে ১০ই এপ্রিল থেকে সতর্কতামূলক টিকার ডোজ দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৬,৭৭৮ জন টিকার প্রথম ডোজ, ১,০০,৩৭,৭৮১ জন টিকার দ্বিতীয় ডোজ এবং ৫১,৭৭,৫৮৭ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৮,৭০০ জন প্রথম ডোজ, ১,৭৫,৮০,০৪৯ জন দ্বিতীয় ডোজ এবং ৮৫,৭১,৮৭৯ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ৩,৩৪,৬৮,৮১৪ জন এবং দ্বিতীয় ডোজ পেয়েছে ১,৫৪,৪১,৭৭৪ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৯৩,৪৮,৭১৪ জন এবং দ্বিতীয় ডোজ পেয়েছেন ৪,৫৩,৪০,৪৬৮ জন। ১৮-৪৪ বছর বয়সী নাগরিকদের মধ্যে প্রথম ডোজ পেয়েছেন ৫৫,৭০,২৫,২৭৮ জন; দ্বিতীয় ডোজ পেয়েছেন ৪৮,৮৯,১২,৬৭৮ জন এবং সতর্কতামূলক ডোজ পেয়েছেন ৭,২১,০৮১ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,৩২,২৬,৬২০ জন; দ্বিতীয় ডোজ পেয়েছেন ১৯,০৫,৯৯,২৩৭ জন এবং সতর্কতামূলক ডোজ পেয়েছেন ১২,৯৬,৮১৭ জন। যাঁদের বয়স ৬০-এর ওপরে তাঁদের মধ্যে ১২,৭০,৭৪,৩৬৭ জন প্রথম ডোজ, ১১,৮৮,৬৬,০৯৩ জন দ্বিতীয় ডোজ এবং ১,৮২,৬০,২৫৮ জন সতর্কতামূলক ডোজ পেয়েছেন। এ পর্যন্ত দেশে মোট ৩,৪০,২৭,৬২২টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ২ হাজার ৭১০ জন। বর্তমানে ১৫ হাজার ৮১৪ জন চিকিৎসাধীন। দেশে মোট সংক্রমিতের মাত্র ০.০৪ শতাংশ চিকিৎসাধীন।
জাতীয় স্তরে আরোগ্য লাভের হার ৯৮.৭৫ শতাংশ। গত ২৪ ঘণ্টায় ২ হাজার ২৯৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৬ লক্ষ ৭ হাজার ১৭৭ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৪ লক্ষ ৬৫ হাজার ৮৪০টি নমুনা পরীক্ষা করা হয়েছে। এ পর্যন্ত দেশে ৮৪ কোটি ৮৮ লক্ষ ৭৭ হাজার ১৯৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৫২ শতাংশ এবং দৈনিক সংক্রমণের হারও ০.৫৮ শতাংশ।
CG/CB/DM/
(Visitor Counter : 75
নির্বাচনকমিশন
পণ্ডিচেরী থেকে রাজ্যসভায় দ্বিবার্ষিক নির্বাচন
নয়াদিল্লি, ৯ সেপ্টেম্বর, ২০২১
কেন্দ্রশাসিত পণ্ডিচেরী থেকে রাজ্যসভায় এক সদস্যের কার্যকালের মেয়াদ আগামী অক্টোবর মাসে উত্তীর্ণ হচ্ছে। রাজ্যসভার সদস্য শ্রী এন গোকুলাকৃষ্ণন আগামী ৬ অক্টোবর অবসর নিচ্ছেন।
এই প্রেক্ষিতে নির্বাচন কমিশন কেন্দ্রশাসিত পণ্ডিচেরী থেকে রাজ্যসভায় শূণ্য হতে চলা পদে নির্বাচনের দিনক্ষণ ঘোষণা করেছে। কমিশনের পক্ষ থেকে জানানো হয়েছে, রাজ্যসভার এই শূণ্যপদে নির্বাচনের জন্য আগামী ১৫ সেপ্টেম্বর  বিজ্ঞপ্তি জারি করা হবে। মনোনয়নপত্র জমা দেওয়ার শেষ তারিখ ২২ সেপ্টেম্বর । জমা পড়া মনোনয়নপত্রগুলি খতিয়ে দেখা হবে পরদিন অর্থাৎ, ২৩ সেপ্টেম্বর । মনোনয়নপত্র প্রত্যাহারের শেষ দিন ২৭ সেপ্টেম্বর । নির্বাচনের দিন স্থির হয়েছে আগামী ৪ অক্টোবর । ভোটগ্রহণ হবে সকাল ৯টা থেকে বিকেল ৪টা পর্যন্ত। সেদিনই বিকেল ৫টা থেকে ভোটগণনা শুরু হবে। যাবতীয় নির্বাচনী প্রক্রিয়া আগামী ৬ অক্টোবরের  মধ্যে শেষ করতে হবে।
রাজ্যসভায় সদস্যপদে মনোনয়নের জন্য নির্বাচন কমিশনের পক্ষ থেকে কোভিড-১৯ সম্পর্কিত বিস্তারিত নীতি-নির্দেশিকা ইতিমধ্যেই জারি করা হয়েছে। এই নীতি-নির্দেশিকা গত ৪ সেপ্টেম্বর এক প্রেস নোট দিয়ে প্রকাশ করা হয়। বিস্তারিত নীতি-নির্দেশিকা নিম্নলিখিত লিঙ্কে দেওয়া রয়েছে -
https://eci.gov.in/files/file/13681-schedule-to-fill-casual-vacancy-and-adjourned-poll-in-the-assembly-constituencies-regarding/
পণ্ডিচেরীর মুখ্য সচিবকে দ্বিবার্ষিক এই নির্বাচনের জন্য একজন উচ্চপদস্থ আধিকারিক নিয়োগের নির্দেশ দেওয়া হয়েছে। এই আধিকারিক দ্বিবার্ষিক নির্বাচনের যাবতীয় বন্দোবস্ত করার পাশাপাশি কোভিড-১৯ বিধি-নিষেধগুলি মেনে চলা হচ্ছে কিনা তা সুনিশ্চিত করবেন।
CG/BD/DM/
(Visitor Counter : 88